**POROČILO O REALIZACIJI NAČRTA DELA VRTCA CVEN**

**ZA ŠOLSKO LETO 2022/23**

**ODDELKI IN KADER**

Septembra smo pričeli z delom v treh oddelkih in sicer: heterogeni oddelek 1-3 let (8 otrok), homogeni oddelek 3-4 let (13 otrok) in heterogeni oddelek 3-6 let (19 otrok). Število otrok se je čez leto v oddelku 1-3 povečalo za sedem otrok, tako da smo s 1.1.2023 naredili premik dveh otrok v oddelek 3-4 let, kjer je bilo skupno tako 15 otrok. Oddelek 1-3 let pa se je zaradi svoje starostne strukture spremenil v homogeni oddelek 1-2 let. Z mesecem avgustom 2023 je bilo v vrtcu skupno 46 otrok.

V oddelek 3-4 let je bila vključena deklica s PP, ki je imela spremljevalko.

 Kadrovska zasedba je bila v skladu s sklepom Občinskega sveta.

Krajše odsotnosti strokovnih delavk smo ob ustrezni organizaciji dela nadomeščale znotraj kolektiva.

**PUD** iz Gimnazije F. Miklošiča Ljutomer – smer VPO je v šolskem letu 2022/23 opravljala dijakinja 1. letnika in sicer v času od 25. do 30. maja 2023. Njena mentorica je bila Kristina Vargazon. Prisotnost dijakinje v oddelkih je bila vsekakor zelo dobrodošla, saj je pomagala manjšati obremenitev strokovnih delavk v času odsotnosti na plavalnem tečaju.

**V poletnih mesecih** so v juliju in avgustu bili formirani od dveh do treh oddelkov. Prisotnih je bilo tako do 32 otrok, od 46-ih.

Vrtec je bil med poletjem ves čas odprt, razen 30.6.2023, ko smo zaposleni v vrtcu bili udeleženi strokovne ekskurzije, skupaj z zaposlenimi na OŠ I.C. Ljutomer ter ob dnevu solidarnosti.

Zaradi letnih dopustov smo bili kadrovsko prepolovljeni. S tem je bilo oteženo tudi koriščenje pripadajočega odmora oz. je bil ta minimalen. Na pomoč so nam priskočili strokovni delavci (spremljevalci otrok s PP) iz matične šole (manko ur) Prav tako ob tehniški sodelavci ob menjavi v kuhinji ali pri čiščenju.

V poletnih mesecih, ko se je izvajalo generalno čiščenje vrtca (17.-28.7.2023) smo bivali v dveh učilnicah šole (premaknili smo vrtčevsko pohištvo; uporabljali smo šolske sanitarije; bivanje na prostem smo prilagajali trenutnim situacijam; vhod v notranje prostore je bil skozi šolska vrata).

**Organizacijsko vodenje vrtca in pedagoško vodenje** sem kot pomočnik ravnatelja v sistematiziranem deležu 0, 15% izvajala Marjeta Zmazek in sicer za potrebe org. in pedagoškega vodenja. Opravljala sem tudi delež organizatorja ZHR.

Pogosto sem delo (org. zadeve; sestanki, izobraževanja na daljavo, ipd.) opravljala tudi doma. Realizacija ped. vodenja za šolsko leto 2022/23 je zapisana v posebnem poročilu.

**POSLOVNI ČAS VRTCA**

Vrtec je s septembrom pričel s poslovanjem 10 delovnih ur t. j. od 6.00 do 16.00 ure.

Prisotnost otrok v med prazničnih dneh in šolskih počitnicah smo ugotavljali sproti z anketo in tako ustrezno organizirali delo. V času zimskih počitnic (2. in 3. 2. 2023) smo se zaradi pleskarskih del v vseh treh igralnicah vrtca selili v šolski učilnici.

Na dan 28. 4. 2023 izkazalo, da potrebujejo varstvo štirje otroci, kar je pod številom za odprtje vrtca. Zato je bil vrtec tega dne zaprt.

V poletnih mesecih je bil odpiralni čas (glede na anketo) ob 6.00, zapiralni pa ob 16.00. Po potrebi staršev, občasno tudi od 5.45.

**PRIORITETNA NALOGA**

Prioritetna naloga v letošnjem šolskem letu je bila namenjena Trajnostnemu razvoju (zavedanje skupne globalne odgovornosti za sedanje razmere in za prihodnost) ter izpostavljena tema študijskega srečanja: Predstavitev vsebinskih sprememb in razlogov za prenovo kurikuluma za vrtce. Nadaljevale smo z izvajanjem prioritetne naloge zadnjih let – Rekonceptualizacija časa v vrtcu. Uspešne smo bile pri fleksibilnosti v izvajanju načrtovanih dejavnosti (prostor, čas). Vzgojiteljice za načrtovanje ostajajo uro dalj na delovnem mestu. Načrtovanje in odmori se izvajajo v času počitka. V primeru kadrovskega izpada, pa se pokriva manko kadra in se načrtuje doma.

**RAZVOJNI NAČRT**

V razvojnem načrtu smo si zastavile kratkoročne in dolgoročne cilje. Zastavljene kratkoročne cilje na strokovnem področju smo skoraj v celoti realizirale. Nemoteno so se izvajale vsebine, ki postajajo del življenja vrtca. V jesenskem času so se nadaljevala dela energetske sanacije vrtca, tako da nam ni uspelo realizirali načrtovanega barvanja igral in ograj na terasi vrtca ter namestitev pokrivala-senčila za peskovnik. Urejali smo priložnostne kotičke (predvsem ob spomladanskem TBI). Zaradi dotrajanosti pa smo odstranili manjšo visoko gredo.

Glede opremljenosti vrtca nam je občina ustanoviteljica omogočila nakup komarnikov za okna vrtca ter menjavo dela žičnate ograje ob vrtcu in majhnem igrišču.

**SODELOVANJE V PROJEKTIH**

V okviru Zdrave šole-zdrav vrtec smo v sodelovanju z ZD Ljutomer uspešno izvedli in zaključili podprojekt: Zobni alarm (za otroke od 3-6 let); izvedli Tradicionalni slovenski zajtrk, Turizem in vrtec, Eko nahrbtnik ter Mrežo gozdnih vrtcev. Izvedli smo jesenski, spomladanski, zimski in poletni Teden brez igrač. V poletnem času je bil izveden tudi projekt Varno s soncem, kjer smo ustrezno prilagajale dejavnosti na prostem (prilagajanje glede na vročino).

Zelo uspešno smo sodelovali pri humanitarni akciji zbiranja zvezkov (Karitas); najstarejša skupina na likovnem natečaju »Naravne in druge nesreče«, kjer je en otrok dosegel prvo mesto; vsi pa smo sodelovali na matematičnem natečaju vrtca Cezanjevci.

**OBOGATITVENE DEJAVNOSTI**

Obogatitvene dejavnosti, ki so bile načrtovane v LDN vrtca: glasbena urica, nemška urica, likovna urica, matematično-naravoslovne dejavnosti, gibalno-plesna urica, Prav poseben dan v vrtcu ter Vrtec in šola z roko v roki, smo težje izvajali ob odsotnosti strokovnih delavk (bolniška): Uspešno je bila izvedena izposoja knjig v šolski knjižnici, za najstarejše pa Lutkovni abonma, letovanje-Vrtec v naravi v dom Planinka (24.-26. 4. 2023; prevoz je financiralo podjetje Makoter d. o. o.) in Plavalni tečaj za predšolske otroke (29.-31.5.2023). Otroci so sodelovali v programu Predšolske bralne značke. V zaključku nam je KD Cven v Zadružnem domu pripravilo dramsko igro. Uspešno smo izvedli naloge športnega programa Mali sonček.

**SODELOVANJE Z OSTALIMI- obogatitev programa**

ŠZ Ljutomer:

* Dan športa za najmlajše– (udeležili so se ga otroci od 3-6 let, 7. oktober 2022 v ŠIC-u Ljutomer; skupaj z ODPM Ljutomer)
* Mini olimpijada; 27.1.2023 v ŠIC-u Ljutomer (predšolski otroci)
* Sodelovanje na prireditvi Športnik leta

ZD Ljutomer:

 - obisk ustne higieničarke in zobozdravnice (projekt: Zobni alarm; zaključek-13.12.2022)

KS Cven:

* prireditev-Prižig novoletnih lučk (december 2022)

TD Cven:

* Obisk dedka Mraza v telovadnici in oddelkih vrtca (23.12.2023)

KD Cven:

* Predstava za otroke (ob Tednu otroka-prenos v december 2022 in ob Zaključku PBZ-23.5.2023)
* Sodelovanje na prireditvi: Iz majhnega zraste veliko (2.6.2023)

GD Cven in širše:

-evakuacijska vaja skupaj s POŠ Cven (26.5.2023)

GFML:

* Predstava za otroke v KD Ljutomer-Pisani tobogan (16. maj 2023)

GŠ Slavka Ostrca Ljutomer

* Glasbena urica v KD Ljutomer (25. januar 2023)

**SODELOVANJE S STARŠI**

Septembra 2022 je bil zveden oddelčni roditeljski sestanek; za starše predšolskih otrok pa še roditeljski sestanek v mesecu februarju. 2. skupni roditeljski sestanek v mesecu aprilu je bil namenjen izobraževanju staršev (skupaj z zaposlenimi vrtca in OŠ Ivana Cankarja Ljutomer: Pasti in radosti nove tehnologije-Miha Kramli; žal se ga starši niso udeležili).

Pogovorne ure smo izvajali v običajni obliki; po potrebi pa tudi preko e-pošte ali telefonsko.

Udeležba na **pogovornih urah** in roditeljskem sestanku je bila zadovoljiva.

Skupne dejavnosti otrok in staršev:

 *- oktober 2022-Igre brez meja (zaradi slabega vremena so odpadle)*

 *- december 2022-Igre na snegu (odpadle)*

*- marec 2022 - Dan staršev - Orientacijski pohod (Škofekov gozd)*

*- maj 2022 - Srečanje babic in dedkov (v telovadnici vrtca)*

 *- junij 2022 – Zaključna prireditev in slovo predšolskih otrok*

*Nekateri starši in stari starši so sodelovali v dramski skupini KD Cven.*

V času od 27.-29. marca 2023 je bila izvedena običajna oblika vpisa otrok novincev, za šolsko leto 2023/24. Vpisanih je bilo dvanajst otrok. Sestanek s starši otrok novincev je bil izveden 21. junija, kjer so bili starši seznanjeni s postopkom uvajanja otrok v vrtec.

**Svet staršev** vrtca je bil sklican enkrat (14. septembra 2022). Na prvem sestanku so se člani seznanili z Analizo LDN za 2021/22 in sprejemali LDN vrtca za 2022/23. Predsednica Sveta staršev po tem sestanku, ni sklicala nobenega.

So pa tudi v letošnjem šolskem letu člani Sveta staršev podprli predlog staršev, da bi delež denarnih sredstev ob novoletnem obdarovanju otrok prispevali k skupni didaktični igrači.

Kot pomočnica ravnatelja vrtca sem člane Sveta staršev, kakor tudi ostale starše, sproti obveščala (po elektronski pošti) o novostih.

Nabiralnik »Predlogi-pripombe-pohvale« je bil vse leto prazen. V zaključku šolskega leta so starši izpolnili anketni vprašalnik (predstavljeno v Analizi pedagoškega vodenja 2022/23).

**STROKOVNO IZOBRAŽEVANJE**

Strokovne delavke smo izvedle 2 pedagoški konferenci in 6 sestankov strokovnega tima ter 2 strokovna aktiva v obliki izobraževanja »Nemirni in moteči otroci« (Maruša Željeznov Seničar), ki smo se ga udeležili v vrtcu Cezanjevci, skupaj s strokovnimi delavci vrtca Cezanjevci in Mala

Nedelja (9. in 16.1.2023). Izobraževanja se je udeležila tudi naša svetovalna delavka, ga. Jelka Kodba.

Udeležile smo se sklica študijskih skupin. Poudarek je bil na Predstavitvi vsebinskih sprememb in razlogov za prenovo kurikuluma za vrtce. Sodelovale smo tudi v brezplačnem izobraževanju na daljavo. Vzgojiteljice: Špela, Marjetka in Kristina smo v vrtcu Razkrižje na Tržnici dobrih praks predstavljale primere iz našega vrtca (Od semena do rastline; Matematika skozi igro in Teden brez igrač). Marjetka sem predstavljala članek v zborniku Supre v Ljubljani (Z malčki na prosto).

Zaposleni v vrtcu smo se pridružili strokovni ekskurziji matične šole (30.6.2023).

**ZDRAVSTVENO HIGIENSKI REŽIM**

V vrtcu smo mesečno vodili evidenco čiščenja ter razkuževanja igrač v oddelkih.

Sledili smo potrebnim priporočilom MIZŠ in NIJZ ter sledili navodilom prezračevalnega sistema ob zaključku sanacijskih del (Resalta Ljubljana).

Z ušivostjo smo se ubadali ciklično skoraj skozi vso leto. O pojavu uši smo obveščali starše, tudi takrat, kadar so se pojavile v podružnični šoli. Vsakokrat smo to težavo uspešno rešili.

Na splošno so bili to šolsko leto otroci pogosto bolni v vseh oddelkih – respiratorna; in rotavirusna obolevanja in posledično večja odsotnost otrok.

**SODELOVANJE Z ZUNANJIMI INSTITUCIJAMI**

Sodelovanje z vsemi v LDN navedenimi institucijami je bilo v letošnjem šolskem letu izvedeno v živo.

Ob tem izpostavljam sodelovanje z vrtci pri OŠ UE Ljutomer in vrtec Ljutomer ter širše:

-Sodelovanje na strokovni ravni (Aktivi ped. vodij -2x v običajni obliki; izmenjava aktualnih informacij)

 Sodelovanje pri izvedbi skupnih aktivnosti:

- Športne igre v vrtcu Cezanjevci; 23.9.2022

- Dan športa za najmlajše (ŠZ Ljutomer in ODPM Ljutomer); 7.10.2022

-Kak pa je pri tebi lepo? (organizator vrtec Cezanjevci in občina Ljutomer; priprava filmčka do 19.10.2022)

-Majhna srca nosijo veliko ljubezni (organizator vrtec Cezanjevci in občina Ljutomer; 16.11.2022, v okviru Prleških vrednot in vinske kulture)

-Mini olimpijada (organizator ŠZ Ljutomer); 27.1.2023

-Matematični natečaj (organizator vrtec Cezanjevci); febr.-april 2023

- Mavrični vrtiljak (koordinator: Vrtec Stročja vas in ODPM Ljutomer); 20. april 2023

- Dan prijateljstva (koordinator Vrtec Mala Nedelja); 5. maj 2023

- Športno druženje v vrtcu Ljutomer (koordinator Vrtec Ljutomer); 10. maj 2023

- Zaključek Eko nahrbtnika (koordinator Vrtec Stročja vas); 22. maj 2023

- Likovna kolonija (koordinator Vrtec Ljutomer); 1. junij 2023

- Grossmannove delavnice – Zombarije v Ljutomeru (koordinator vrtec Ljutomer); 23.6.2023

**PROSTORSKI POGOJI IN OPREMLJENOST**

**Realizirano zaradi nujnosti:**

* menjava mešalnega ventila za vodo in sanitarne pipe;
* preureditev kotičkov in omar v rumeni igralnici (zaradi neuporabnosti »gornjega kotička« po namestitvi prezračevalnega sistema)

**Realizirano po načrtu:**

* Pleskanje treh igralnic vrtca (donarstvo Soboslikarstva Valterja Dvanajščaka in domačih pleskarjev)
* Žoge skokice in taktilne žoge – iz prispevka staršev ob novoletnem obdarovanju otrok
* Nabava komarnikov za prostore vrtca
* Menjava dela žičnate ograje ob vrtčevskem igrišču

Podjetje Murales d.o.o. nam je donatorsko »obleklo« dve sedežni blazini.

**Ostale so nerealizirane nekatere načrtovane izboljšave! Tako se v naslednje leto prenaša ureditev /nabava:**

* Pleskanje nekaterih prostorov (kabinet, pralnica, hodnik, manjša garderoba, zunanje sanitarije) in sanacija zidnih razpok; nekateri prostori vse od izgradnje niso bili prepleskani
* Nakup didaktičnih igrač za v oddelke in za igro na prostem
* Nakup slikanic za najmlajše (kartonke)
* Blazine za telovadbo (za predšolske otroke)
* Barvanje lesene ograje na terasi in igral na majhnem igrišču
* Obrezovanje drevja
* Nabava omare v pisarni vrtca za shranjevanje dokumentacijskih papirjev
* Nakup igralnih preprog v vseh treh igralnicah vrtca

Finančna opredelitev nabavljenega je v poročilu računovodstva.

Zapisala: Marjeta Zmazek Cven, avgust 2023